
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1026 

24 Απριλίου 2014 


ΑΠΟΦΑΣΕΙ Σ 

Αριθμι. Φ.110/3/330340/Σ.120 

Ρύθμιση θεμάτων σχετικών με την έκδοση άδειας για 
την απόκτηση με δικαιοπραξία εν ζωή, εμπράγμα¬ 
των ή ενοχικών δικαιωμάτων του άρθρου 28 του 
Ν. 1892/1990 (Α' 101). 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΔΗΜΟΣΙΑΣ ΤΑΞΗΣ 
ΚΑΙ ΠΡΟΣΤΑΣΙΑΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις του άρθρου 28 παράγραφος 1 εδάφιο 
πρώτο του Ν. 1892/1990 «Για τον εκσυχρονισμό και την 
ανάπτυξη και άλλες διατάξεις» (Α' 101), όπως αντικατα- 
στάθηκε με το άρθρο 33 Ν. 4061/2012 (Α' 66), το άρθρο 2 
της από 1.6.2012 Πράξης Νομοθετικού Περιεχομένου (Α' 
128) που κυρώθηκε με το άρθρο πρώτο του Ν. 4086/2012 
(Α' 195) και το άρθρο τρίτο του Ν. 4126/2013 (Α' 49): 

2. Τ ις διατάξεις του άρθρου 5 του Α.Ν. 376/1936 «Περί 
Μέτρων Ασφάλειας Οχυρών Θέσεων» (Α' 546). 

3. Τις διατάξεις του άρθρου 2 του Ν. 1629/1951 «Περί 
Φάρων» (Α' 9). 

4. Τις διατάξεις του Ν. 2292/1995 «Οργάνωση και λει¬ 
τουργία Υπουργείου Εθνικής Αμυνας, διοίκηση και έλεγ¬ 
χος των Ενόπλων Δυνάμεων και άλλες διατάξεις» (Α'35). 

5. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά Όργανα, που 
κυρώθηκε με το άρθρο πρώτο του Π.Δ. 63/2005 (Α' 98). 

6. Το άρθρο 1 του Π.Δ. 184/2009 «Σύσταση Υπουργείου 
Προστασίας του Πολίτη και καθορισμός αρμοδιοτήτων 
του» (Α' 213). 

7. Το Π.Δ. 85/2012 «Ιδρυση και μετονομασία Υπουργεί¬ 
ων, μεταφορά και κατάργηση υπηρεσιών» (Α' 141), όπως 
τροποποιήθηκε με τα Π.Δ. 88/2012 (Α' 143), 94/2012 (Α' 
149), 98/2012 (Α' 160) και 118/2013 (Α' 152). 

8. Το Π.Δ. 119/2013 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και Υφυ¬ 
πουργών» (Α' 153). 

9. Το γεγονός ότι από τις διατάξεις του παρόντος δι¬ 
ατάγματος δεν προκαλείται επιπλέον δαπάνη σε βάρος 
του κρατικού προϋπολογισμού, αποφασίζουμε: 


Άρθρο 1 
Δικαιοπραξίες 

1. Στο πεδίο εφαρμογής της παρούσας υπάγονται δι- 
καιοπραξίες εν ζωή για την απόκτηση εμπραγμάτων ή 
ενοχικών δικαιωμάτων σε ιδιωτικές νήσους ή νησίδες, 
σε ακίνητα ιδιωτικών νήσων ή νησίδων, καθώς και η 
δυνατότητα μίσθωσης δημοσίων νησίδων, μη μεταβι¬ 
βαζόμενης της κυριότητάς τους, επί των οποίων, όμως, 
υφιστάμενα ακίνητα είναι αντικείμενα εμπραγμάτων 
και ενοχικών δικαιωμάτων. Οι δικαιοπραξίες αυτές 
τελούνται με τις προϋποθέσεις του άρθρου 28 του 
Ν. 1892/1990, και με τα οριζόμενα στην παρούσα. Η μη 
τήρηση των ανωτέρω συνεπάγεται την ακυρότητα κάθε 
σχετικής δικαιοπραξίας σύμφωνα με την διάταξη του 
άρθρου 174 του Αστικού Κώδικα. 

Άρθρο 2 

Κριτήρια Εξετάσεως Αιτημάτων για χορήγηση αδείας 

1. Ως κριτήρια για την έκδοση άδειας αξιολογούνται: 

α. Το ποινικό μητρώο του / των ενδιαφερομένου/ νων 
από όπου θα προκύπτει η μη καταδίκη με αμετάκλητη 
δικαστική απόφαση: 

(1) για κακουργήματα καθώς και για συμμετοχή σε 
εγκληματική οργάνωση, 

(2) για απάτη, κατά την έννοια του άρθρου 1 της Σύμ¬ 
βασης σχετικά με την προστασία των οικονομικών συμ¬ 
φερόντων των Ευρωπαϊκών Κοινοτήτων, όπως κυρώθηκε 
με το Ν. 2803/2000 (Α' 48), 

(3) για νομιμοποίηση εσόδων από παράνομες δρα¬ 
στηριότητες, όπως ορίζεται στο Αρθρο 1 της Οδηγίας 
2005/60/ΕΚ της 26ης Οκτωβρίου 2005 για την πρόληψη 
χρησιμοποίησης του χρηματοπιστωτικού συστήματος 
για τη νομιμοποίηση εσόδων από παράνομες δραστη¬ 
ριότητες και την χρηματοδότηση της τρομοκρατίας (ΕΕ 
Ε 309 της 25.11.2005, σελ. 15) όπως τροποποιήθηκε και 
ισχύει, η οποία ενσωματώθηκε στο ελληνικό δίκαιο με 
το ν. 3691/2008, όπως τροποποιήθηκε και ισχύει. 

β. Η διαπίστωση δια οικείων θεσμικών πλαισίων των 
Κρατικών Υπηρεσιών για την μη ύπαρξη οποιαδήποτε 
σχέσης των ενδιαφερομένων με υπηρεσίες πληροφορι¬ 
ών ξένων χωρών, παράνομες οργανώσεις ή συλλόγους ή 
άτομα, που ενδέχεται να θέσουν σε κίνδυνο την εθνική 
άμυνα - ασφάλεια και το δημοκρατικό πολίτευμα της 
Χώρας. 

γ. Η μη εγγραφή στον κατάλογο ανεπιθύμητων αλ¬ 
λοδαπών, που τηρείται από τα Υπουργεία Εσωτερικών, 
Δημόσιας Τάξης και Προστασίας του Πολίτη (άρθρα 8 
και 82 Ν. 3386/2005) ή και σε αντίστοιχες διεθνείς και 
ευρωπαϊκές υπηρεσίες - οργανισμούς ασφαλείας. 

δ. Η σύμφωνη γνώμη των Γ ενικών Επιτελείων (Γ.Ε.) των 
Ενόπλων Δυνάμεων (Ε.Δ.), καθώς και οι πληροφορίες 
που παρέχονται από την Διεύθυνση Κρατικής Ασφάλει¬ 
ας του Αρχηγείου της Ελληνικής Αστυνομίας (ΔΚΑ/ΑΕΑ) 
και την Εθνική Υπηρεσία Πληροφοριών (Ε.Υ.Π.), κατά 
λόγο αρμοδιότητας, επί της σύναψης της αιτούμενης 
δικαιοπραξίας καθώς και πληροφορίες κάθε ανεξάρ¬ 
τητης ή κρατικής Αρχής από την οποία θα αιτείται 
συνεπικουρία. 

ε. Η άμυνα - ασφάλεια στρατιωτικών εγκαταστάσεων 
ή υποδομών παραγωγής της Χώρας, καθώς και η προ¬ 
άσπιση των Εθνικών συμφερόντων. 

2. Απαραίτητη πρέπει να θεωρηθεί σε κάθε περίπτωση 
η ύπαρξη αποδεικτικών στοιχείων εισοδημάτων των 
αιτούντων που εκδηλώνουν τη βούληση σύναψης δικαιο- 
πραξίας, στα οποία να διαφαίνεται ο τρόπος προσπόρι- 
σης των εσόδων τους καθώς και υποβολή φορολογικών 
δηλώσεων και η ύπαρξη φορολογικής ενημερότητας σε 
αρμόδιες κρατικές οικονομικές υπηρεσίες. 

3. Εξωχώριες (οίίεάοΓθ) ενώσεις προσώπων ή νομικά 
πρόσωπα ή φυσικά πρόσωπα που κατοικούν ή έχουν 
την καταστατική ή την πραγματική τους έδρα, ή έχουν 
εγκατάσταση σε Μη Συνεργάσιμα Κράτη, όπως αυτά 
καθορίζονται στο άρθρο 51Α του Κώδικα Φορολογίας 
Εισοδήματος (Ν. 2238/1994, όπως έχει τροποποιηθεί και 
ισχύει) και απαριθμούνται στην σχετική απόφαση του 
Υπουργού Οικονομικών που εκδίδεται σύμφωνα με τις 
εν λόγω διατάξεις, δεν μπορούν να συμμετέχουν στην 
δικαιοπραξία, είτε μεμονωμένα είτε ως εταίροι ή μέτο¬ 
χοι κατέχοντας ποσοστό άνω του 1% του μετοχικού κε¬ 
φαλαίου νομικού προσώπου που είναι Ενδιαφερόμενος. 

4. Σε περίπτωση απόκτησης εμπραγμάτων δικαιω¬ 
μάτων, απαιτείται η έκδοση πιστοποιητικού από την 
αρμόδια Κτηματική Υπηρεσία, με την οποία θα βεβαιώνει 
ότι το Δημόσιο δεν προβάλλει δικαιώματα κυριότητας 
επί αυτών. Το Υπουργείο Εθνικής Αμυνας μεριμνά για 
την έκδοση του πιστοποιητικού από την αρμόδια Κτη¬ 
ματική Υπηρεσία. 

Άρθρο 3 

Εξαιρούμενα αντικείμενα δικαιοπραξιών 

1. Πέραν των περιορισμών που τίθενται από το άρθρο 
5 Α.Ν. 376/1936 και το άρθρο 2 Ν. 1629/1951, δεν μπορούν 
να αποτελόσουν αντικείμενο δικαιοπραξιών του άρθρου 
1 τα εξής: 

α. ο αιγιαλός και η παραλία. Κατ’ εξαίρεση επιτρέπεται 
να αποτελόσουν αντικείμενο εμπραγμάτων και ενοχι¬ 
κών δικαιοπραξιών του άρθρου 1 ιδιωτικά ή δημόσια 
κτίσματα κείμενα στον αιγιαλό ή την παραλία ιδιωτι¬ 
κών ή δημοσίων νήσων και νησίδων προϋφιστάμενα του 
1955, κατά τα οριζόμενα στο Ν. 4178/2013 (Α' 174) και 
Ν. 1337/1983 (Α' 33), 

β. η υφαλοκρηπίδα, 

γ. τα μεταλλευτικά ορυκτά επί του εδάφους και του 
υπεδάφους νήσου ή νησίδας, 

δ. τα ορυκτά επί του εδάφους ή υπεδάφους της υφα¬ 
λοκρηπίδας, 

ε. οι μη ζώντες οργανισμοί του βυθού καθώς και οι 


ζώντες οργανισμοί του βυθού που ανήκουν στα καθι¬ 
στικά είδη, 

στ. οι στρατιωτικές εγκαταστάσεις ή τα έργα οχυ¬ 
ρώσεων, 

ζ. οι φάροι και οι φωτιζόμενοι σηματοδότες που χρη¬ 
σιμοποιούνται για την ασφάλεια της ναυσιπλοΐας καθώς 
και περιοχή ζώνης 200μ περιμετρικά αυτών και 

η. οι αρχαιολογικές ζώνες. 

Αρθρο 4 

Αίτηση και απαιτούμενα δικαιολογητικά 

1. Τα απαιτούμενα επικυρωμένα δικαιολογητικά για την 
έκδοση της άδειας εκτέλεσης δικαιοπραξιών, τα οποία 
συνοδεύουν την αίτηση για χορήγηση άδειας του άρ¬ 
θρου 28 του Ν. 1892/1990, καθορίζονται όπως παρακάτω: 

α. Για φυσικά πρόσωπα: 

(1) Αίτηση (σε δπλούν) υπογεγραμμένη από τον άμε¬ 
σα ενδιαφερόμενο και επικύρωση για το γνήσιο της 
υπογραφής με πλήρη στοιχεία του αιτούντος και υπο¬ 
χρεωτική αναγραφή τηλεφώνου για άμεση επικοινωνία 
μαζί του ή με τον αντίκλητο. Σε περίπτωση που ο αϊτών 
εκπροσωπείται από αντίκλητο, να προσκομίζεται και 
συμβολαιογραφικό Πληρεξούσιο του αιτούντος στον 
αντίκλητό του. Ο ενδιαφερόμενος στην αίτησή του για 
τη χορήγηση αδείας του άρθρου 28 Ν. 1892/1990 αναφέ¬ 
ρει το είδος της δικαιοπραξίας που επιθυμεί να συνάψει 
και περιγράφει επακριβώς τη γεωφυσική και πολιτική 
θέση του ακινήτου και τη διοικητική του υπαγωγή. Εφό¬ 
σον αντικείμενο της δικαιοπραξίας είναι συγκεκριμένο 
ακίνητο ιδιωτικής νήσου / νησίδας ή δημόσιας νησίδας, 
απαιτείται λεπτομερής περιγραφή του. 

(3) Ιδιωτικό συμφωνητικό στο οποίο αφενός θα φαί¬ 
νονται οι δικαιοπρακτικές βουλήσεις των δύο συμ- 
βαλλομένων, αφετέρου θα περιγράφεται το είδος της 
δικαιοπραξίας στην οποία μετέρχονται και μόνο σε πε¬ 
ριπτώσεις δικαιοπραξιών του άρθρου 1 της παρούσας. 

(4) Σε περίπτωση που οι πωλητές είναι περισσότε¬ 
ροι του ενός, να αναφέρονται τα ποσοστά συγκυριό¬ 
τητας εξ αδιαιρέτου του καθενός επί της νήσου ή του 
ακινήτου, σε μία αίτηση κοινή, που θα περιλαμβάνει 
αποδεικτικά τίτλων ιδιοκτησίας. Επίσης σε περίπτωση 
που επιχειρείται η σύσταση ενοχικού δικαιώματος, λε¬ 
πτομερής περιγραφή αυτού. 

(5) Υπεύθυνη Δήλωση του Ν. 1599/1986 στην οποία θα 
δηλώνεται ο σκοπός αποκτήσεως του εμπραγμάτου / 
ενοχικού δικαιώματος. 

(6) Υπεύθυνη Δήλωση του Ν. 1599/1986 στην οποία να 
δηλώνεται ότι για την εξέταση του αιτήματος επιτρέ¬ 
πεται κάθε έλεγχος σχετικά με την δικαιοπραξία και 
των συμμετεχόντων σε αυτή, σύμφωνα με τα στοιχεία 
που δηλώθηκαν, από τις αρμόδιες Κρατικές Υπηρεσίες 
και Αρχές της Χώρας. 

(7) Τίτλοι ιδιοκτησίας του ακινήτου. 

(8) Πρόσφατο αντίγραφο Ποινικού Μητρώου δικαστι¬ 
κής χρήσης (τελευταίου εξαμήνου πριν από την ημερο¬ 
μηνία αποστολής της αίτησης) πλην Ελλήνων πολιτών, 
για τους οποίους θα αναζητηθεί αυτεπαγγέλτως από 
την υπηρεσία. 

(9) Φορολογική δήλωση και φορολογική ενημερότητα 
για Έλληνες. 

β. Για Ενώσεις προσώπων - νομικά πρόσωπα: 

(1) Αίτηση, εις 6πλούν, υπογεγραμμένη νομίμως, που 

να αναφέρει: 

(α) Αίτημα για την χορήγηση της αδείας του άρθρου 
28 του Ν. 1892/1990, προκειμένου το νομικό πρόσωπο να 
αποκτήσει εμπράγματο ή ενοχικό δικαίωμα του άρθρου 
1 της παρούσας. Στην αίτηση πρέπει να αναφέρεται το 
είδος της δικαιοπραξίας και να περιγράφεται επακρι¬ 
βώς η γεωφυσική και πολιτική θέση του ακινήτου και η 
διοικητική του υπαγωγή. 

(β) Σύντομο ιστορικό της εταιρείας. 

(γ) Λεπτομερή περιγραφή του ακινήτου, 

(δ) Σκοπό της αποκτήσεως του εμπράγματου / ενο¬ 
χικού δικαιώματος. 

(2) Ιδιωτικό συμφωνητικό, στο οποίο, αφενός θα φαί¬ 
νονται οι δικαιοπρακτικές βουλήσεις των δύο συμβαλ- 
λομένων, αφετέρου θα περιγράφεται το είδος της δι- 
καιοπραξίας. 

(3) Τα ακόλουθα δικαιολογητικά, εις τριπλούν, που 
πιστοποιούν την υπόσταση και την σύνθεση της εται- 
ρείας/Νομικού προσώπου, επίσημα μεταφρασμένα, αν 
αυτά είναι ξενόγλωσσα: 

(α) Πιστοποιητικά συστάσεως της Εταιρείας θεωρη¬ 
μένα από αρμόδια αρχή του ξένου Κράτους και επικυ¬ 
ρωμένα από το ελληνικό Προξενείο, εις 3πλούν. 

(β) Καταστατικό της Εταιρείας, βεβαίωση / ανακοί¬ 
νωση της καταχωρήσεώς της στο προβλεπόμενο από 
την οικεία νομοθεσία εμπορικό μητρώο, εις 3πλούν και 
φωτοαντίγραφο της οικείας μερίδας του προβλεπόμε- 
νου εμπορικού μητρώου, εις δπλούν. 

(γ) Ισολογισμούς προηγούμενων οικονομικών χρήσεων 
και οικονομικές καταστάσεις των τριών (3) προηγούμε¬ 
νων οικονομικών χρήσεων. 

(δ) Κατάσταση, εις θπλούν, με τα μέλη του ΔΣ της 
Εταιρείας και των θέσεων που κατέχουν, ή μελών κάθε 
ένωσης προσώπων, με τα προσωπικά τους στοιχεία, 
θεωρημένα από αρμόδια αρχή του ξένου Κράτους και 
επικυρωμένα από το ελληνικό Προξενείο (Υπηκοότητα, 
Αρ. Διαβατηρίου, Διευθύνσεις Κατοικίας). Αν δεν υφί- 
σταται ΔΣ τα ως άνω ισχύουν για τα μέλη που έχουν 
συστήσει την όποια ένωση προσώπων. 

(ε) Κατάσταση, εις δπλούν, με τα τυχόν μετέπειτα 
μέλη της ένωσης προσώπων ή Δ.Σ. Εταιρείας και τα 
προσωπικά τους στοιχεία (Υπηκοότητα, Αρ. Δελτίου 
Ταυτότητας, Διεύθυνση Κατοικίας), θεωρημένα από αρ¬ 
μόδια αρχή του ξένου Κράτους και επικυρωμένα από 
το ελληνικό Προξενείο. 

(στ) Πιστοποιητικά, εις 3πλούν, όπου ο ενδιαφερόμενος 
δεν έχει κηρυχθεί σε πτώχευση ή τεθεί σε αναγκαστική 
διαχείριση ή σε αντίστοιχη κατάσταση, δεν έχει λυθεί 
ούτε τελεί υπό εκκαθάριση, δεν έχει αίτηση για την κήρυ¬ 
ξη αυτού σε πτώχευση ή για τον διορισμό εκκαθαριστή, 
δεν έχει εκδοθεί απόφαση για την έναρξη διαδικασίας 
συνδιαλλαγής / εξυγίανσης, ούτε έχει υποβληθεί σχετική 
αίτηση και αν ο ενδιαφερόμενος είναι ένωση προσώπων 
δεν έχουν επέλθει ή βρίσκονται σε εξέλιξη αντίστοιχες 
καταστάσεις ή διαδικασίες αναστολής εργασιών. 

(ζ) Πλήρη στοιχεία των μελών του ΔΣ της εταιρείας, ή 
μελών που στοιχειοθετούν ένωση προσώπων, στοιχεία 
επικοινωνίας, καθώς και πρόσφατο αντίγραφο ποινικού 
μητρώου (τελευταίου εξαμήνου πριν από την ημερομη¬ 
νία αποστολής της αίτησης), πλην Ελλήνων πολιτών, 
για τους οποίους θα αναζητηθεί αυτεπαγγέλτως από 
την υπηρεσία. 

(η) Φορολογική δήλωση και φορολογική ενημερότητα 
για Έλληνες. 


(θ) Δικαιολογητικά των φυσικών προσώπων που συνι- 
στούν Δ.Σ. Εταιρείας ή ένωση προσώπων, όπως ισχύει 
για τα φυσικά πρόσωπα. 

γ. Στην περίπτωση δικαιοπραξίας με πρόσωπα εκτός 
Ε.Ε. και εκτός χωρών της Ε.Ζ.Ε.Σ., απαιτούνται επιπρο- 
σθέτως των ανωτέρω: 

(1) Αντίγραφο ισχύοντος Διαβατηρίου του επιθυμού- 
ντος να αποκτήσει εμπράγματο ή ενοχικό δικαίωμα. 

(2) Άδεια διαμονής και βεβαίωση κατάθεσης δικαιο- 
λογητικών για ανανέωση άδειας διαμονής μαζί με την 
προηγούμενη, εις 3πλούν, εφόσον αυτή (η άδεια διαμο¬ 
νής) λήγει σε δύο μήνες από την ημερομηνία αποστολής 
της αίτησης και των λοιπών δικαιολογητικών ή θεώρηση 
εισόδου (Ν/Ι5Α) στην Ευρώπη ή οποιοδήποτε άλλο έγ¬ 
γραφο που αποδεικνύει ότι έχει εισέλθει και διαμένει 
νόμιμα στην Ευρώπη. 

(3) Ληξιαρχική πράξη γεννήσεως στη γλώσσα της 
Χώρας από την οποία προέρχεται ο αϊτών σε πρωτό¬ 
τυπο και πέντε (5) επικυρωμένα φωτοαντίγραφα που 
το συνοδεύουν. 

(4) Πρόσφατο αντίγραφο Ποινικού Μητρώου (τελευ¬ 
ταίου εξαμήνου πριν από την ημερομηνία αποστολής 
της αίτησης) από την αρμόδια Υπηρεσία της Χώρας 
προέλευσης του αιτούντος σε πρωτότυπο και πέντε (5) 
επικυρωμένα Φ/Α από ελληνική Προξενική Αρχή. 

(5) Τρεις υπεύθυνες Δηλώσεις του Ν. 1599/1986, θε¬ 
ωρημένες για το γνήσιο της υπογραφής από Δημόσια 
Αρχή, στις οποίες να δηλώνεται ότι για την εξέταση του 
αιτήματος επιτρέπεται κάθε έλεγχος της δικαιοπραξίας 
από τις αρμόδιες Κρατικές Υπηρεσίες της Χώρας. 

2. Σε κάθε περίπτωση τις αιτήσεις συνοδεύουν επι¬ 
κυρωμένα τοπογραφικά διαγράμματα, της ευρύτερης 
περιοχής αν πρόκειται για δικαίωμα επί νήσων ή νησί¬ 
δων ή σχεδιαγράμματα περιοχής, τα οποία να έχουν 
επισημασμένη τη θέση κτισμάτων (αν αυτά υπάρχουν) 
σε απόσπασμα χάρτη 1:50.000 ή αεροφωτογραφίας επι¬ 
κυρωμένης. Τα ανωτέρω σχεδιαγράμματα θα φέρουν 
πρωτότυπη σφραγίδα ή υπογραφή τοπογράφου μηχα¬ 
νικού ή μηχανικού άλλης αρμόδιας ειδικότητας ή της 
Πολεοδομίας (εις 4πλούν) και να είναι εξαρτημένα από 
το εκάστοτε ισχίων κρατικό σύστημα αναφοράς και επί 
αυτού να υφίσταται πίνακας με τις συντεταγμένες των 
κορυφών του ακινήτου στο ίδιο σύστημα. 

Αρθρο 5 

Προϋποθέσεις Αιτήσεων Νομικών Φυσικών Προσώπων 

1. Σε περίπτωση που στο Καταστατικό Νομικού Προ¬ 
σώπου, φαίνεται ότι οι Μέτοχοι δεν είναι Φυσικά αλλά 
Νομικά Πρόσωπα, τότε απαιτούνται (εις 6πλούν) και Φ/Α 
του Καταστατικού της νεοεμφανιζόμενης αυτής εται¬ 
ρείας που είναι μέτοχος. Αυτό θα συνεχίζεται μέχρι να 
υφίσταται κατάληξη σε Φυσικά κατ’ ανάγκη πρόσωπα 
και δη στον πραγματικό δικαιούχο ώστε να επιτυγχά¬ 
νεται ο εκ του νόμου επιβαλλόμενος έλεγχος από τις 
αρμόδιες ελληνικές κρατικές υπηρεσίες - φορείς για 
την διακρίβωση της έδρας της εταιρείας. 

2. Η ληξιαρχική πράξη γέννησης, το ποινικό μητρώο 
καθώς και κάθε άλλο έγγραφο, τόσο για τα Φυσικά 
όσο και για τα Νομικά πρόσωπα ή ένωση προσώπων, 
το οποίο έχει συνταχθεί στην γλώσσα εκτός της Ελλη¬ 
νικής, θα πρέπει να έχουν επίσημες μεταφράσεις, μία 
πρωτότυπη και δύο επικυρωμένα Φ/Α για το καθένα 
στην ελληνική, από το Υπουργείο Εξωτερικών (ΥΠ.ΕΞ.) 

ή από δικηγόρο ή από πτυχιούχους του Ξένων Γλωσ¬ 
σών, Μετάφρασης και Διερμηνείας (Τ.Ξ.Γ.Μ.Δ.) του Ιονίου 
Πανεπιστημίου. 

3. Όλα τα ξενόγλωσσα δικαιολογητικά, θα πρέπει 
να είναι επικυρωμένα για την γνησιότητά τους από 
Προξενικές Αρχές της Ελλάδος του τόπου προέλευ¬ 
σης του αλλοδαπού ή να φέρουν την επισημείωση που 
προβλέπεται από την σύμβαση της Χάγης (5/10/1961 
«ΑΡΟδΤΙϋ-Ε») και να είναι επίσημα μεταφρασμένα. Ει¬ 
δικά τα ξενόγλωσσα δικαιολογητικά της παρ. 1Β'(3) του 
άρθρου 4 απαιτείται επιπλέον να είναι και θεωρημένα 
από την αρμόδια αρχή του ξένου κράτους. 

4. Σε περίπτωση υποβολής αίτησης Κεφαλαιουχικής 
Εταιρείας η οποία διαθέτει μετοχές απαιτείται να προ¬ 
κύπτει από το καταστατικό της: 

α. το μετοχικό της κεφάλαιο, 

β. ο διαθέσιμος αριθμός μετοχών της και 

γ. τα στοιχεία ταυτότητας των μετόχων και κατανομή 
των μετοχών σε αυτούς, καθώς και του πραγματικού 
δικαιούχου του άρθρου 4 περ. 16 Ν. 3691/2008 (Α' 166) 
όπως ισχύει. 

Άρθρο 6 

Διαδικασία ελέγχου και έκδοσης 

1. Όλα τα δικαιολογητικά αποστέλλονται συγκεντρω¬ 
τικά σε φάκελο στον ΣΤ' Κλάδο του Γ ενικού Επιτελείου 
Εθνικής Αμυνας του Υπουργείου Εθνικής Άνυνας (ΥΕΘΑ/ 
ΓΕΕΘΑ/ΣΤ' ΚΛΑΔΟΣ). Η αρμόδια Υπηρεσία του ΥΕΘΑ 
θα προβαίνει σε έλεγχο της πληρότητας των δικαιολο- 
γητικών, θα ενημερώνει εγγράφως τον ενδιαφερόμενο 
για την υποχρέωση προσκομίσεως τυχόν ελλειπόντων 
δικαιολογητικών και θα αναζητά αυτεπάγγελτα αντί¬ 
γραφο ποινικού μητρώου. Μόνο μετά τη συμπλήρωση 
του φακέλου θα εκκινείται η διαδικασία διεκπεραιώσεως 
της αιτήσεως. Στα Γενικά Επιτελεία θα αποστέλλεται 
πλήρης φάκελος προκειμένου να εξετάσουν κατ’ ουσίαν 
το αίτημα του ενδιαφερομένου επί του συνόλου των 
παραμέτρων. Η σύμφωνη ή μη γνώμη των Γ ενικών Επι¬ 
τελείων πρέπει να είναι έγγραφη, αιτιολογημένη και επί¬ 
καιρη κατά το περιεχόμενό της και θα διαμορφώνεται 
στη βάση των τιθέμενων από το άρθρο 2 της παρούσης 
κριτηρίων. Ταυτόχρονα θα ζητούνται πληροφορίες από 
την ΑΕΑ/ΔΚΑ και την Ε.Υ.Π. ή από κάθε άλλη Αρχή, επί 
θεμάτων αρμοδιότητας τους, στις οποίες θα αποστέλ- 
λονται τα αναγκαία προς το σκοπό αυτό δικαιολογητικά. 

2. Ο αρμόδιος φορέας του ΓΕΕΘΑ προβαίνει σε σχε¬ 
τική εισήγηση προς τον Υπουργό Εθνικής Αμυνας μετά 
την υποβολή γνώμης από όλους τους αρμοδίους φορείς 
επί του υποβληθέντος αιτήματος για την έκδοση άδειας 
διενέργειας της σχετικής δικαιοπραξίας. Η σύμφωνη ή 
μη γνώμη των Γ ενικών Επιτελείων δεσμεύει το αποφα¬ 
σιστικό όργανο, σύμφωνα με τους ορισμούς του Κώδι¬ 


κα Διοικητικής Διαδικασίας. Η εισήγηση της αρμόδιας 
υπηρεσίας του ΓΕΕΘΑ και η απόφαση του Υπουργού 
Εθνικής Αμυνας για τη μη αποδοχή της σύμφωνης γνώ¬ 
μης των ΓΕ ή οποιοσδήποτε άλλης Αρχής ή Υπηρεσία 
ελέγχου, πρέπει να είναι ειδικά αιτιολογημένες. 

Αρθρο 7 

Υποχρεώσεις Συμβαλλομένων 

1. Μετά την έκδοση της άδειας εκτέλεσης δικαιοπρα- 
ξίας και την ολοκλήρωσή της, ο αποκτών το δικαίωμα, 
εντός χρονικού διαστήματος 30 ημερών υποβάλλει στον 
αρμόδιο φορέα του ΥΕΘΑ που εξέδωσε την άδεια, τα 
κάτωθι: 

α. Αντίγραφο συμβολαίου για ενοχικές και εμπράγ¬ 
ματες δικαιοπραξίες. 

β. Αντίγραφο του μεταγραφόμενου τίτλου στο αρ¬ 
μόδιο υποθηκοφυλακείο, για τις εμπράγματες δικαιο- 
πραξίες. 

Άρθρο 8 

Ρυθμίσεις Χρονικών Ορίων 

Ως προς τον υπολογισμό των προθεσμιών προς ενέρ¬ 
γεια, εφαρμοστέα τυγχάνουν τα καθοριζόμενα στο 
Ν. 2690/1999 (Α' 45), όπως εκάστοτε ισχύει. 

Αρθρο 9 
Λοιποί όροι 

1. Ο Υπουργός Εθνικής Αμυνας διατηρεί το δικαίωμα 
να ζητήσει πρόσθετα έγγραφα και διευκρινήσεις ή πλη¬ 
ροφορίες από τους αιτούντες οι αποκτώντες δικαιώμα¬ 
τα από τις δικαιοπραξίες του άρθρου 1, για οποιοδήποτε 
θέμα που σχετίζεται με αυτές. 

2. Κάθε ενδιαφερόμενος ευθύνεται για τα έξοδα 
και τις δαπάνες σχετικά με την δικαιοπραξία. Ούτε 
οι Υπουργοί Εθνικής Αμυνας και Δημόσιας Τάξης και 
Προστασίας του Πολίτη ούτε τα αρμόδια όργανα των 
οικείων Υπουργείων ευθύνονται για οποιαδήποτε έξοδα 
ή δαπάνες οποιουδήποτε ενδιαφερομένου που αιτείται 
την χορήγηση άδειας του άρθρου 28 του Ν. 1892/1990. 

Αρθρο 10 
Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2014 

